**Μελέτη περίπτωσης 1**

Είστε υπεύθυνος βάρδιας στην κλινική σας και στο τμήμα σας προσέρχεται ασθενής με βήχα, πυρετό >39 ο C. Η κλινική του εικόνα είναι αυτή της γριπώδους συνδρομής (μυαλγίες, αρθραλγίες, πυρέσσει). Λαμβάνετε καλλιέργεια φαρυγγικού επιχρίσματος .

1. Ποια μέτρα ατομικής προστασίας θα πάρετε κατά τη λήψη του φαρυγγικού επιχρίσματος;

Μία μέρα μετά, το αποτέλεσμα της εξέτασης δείχνει ότι ο ασθενής πάσχει από γρίπη τύπου Α Η1Ν1.

1. Ποια είναι το βασικό μέτρο πρόληψης της μετάδοσης που θα λάβετε;
2. Θα φορέσετε απλή χειρουργική μάσκα ή μάσκα υψηλής αναπνευστικής προστασίας;
3. Ο ασθενής χρήζει απομόνωσης;
4. Αν δεν μπορείτε να τον απομονώσετε λόγω έλλειψης μονόκλινων, τι μέτρα θα λάβετε;
5. Αν ο ασθενής χρειαστεί να υποβληθεί σε κάποια εξέταση εντός του νοσοκομείου (πχ αξονική τομογραφία) θα ενημερώσετε το προσωπικό του τμήματος αυτού και γιατί;
6. Αν ο ασθενής χρειαστεί να υποβληθεί σε κάποια εξέταση εντός του νοσοκομείου (πχ αξονική τομογραφία) θα φορέσετε μάσκα στον ασθενή και γιατί;
7. Θα περιορίσετε τις επισκέψεις και γιατί;

**Μελέτη Περίπτωσης 2**

Είστε υπεύθυνος βάρδιας στην κλινική σας και σας επισκέπτεται η νοσηλεύτρια ελέγχου λοιμώξεων του νοσοκομείου. Σας ενημερώνουν ότι η καλλιέργεια κοπράνων του ασθενή Ρ.Α. 70 ετών που στείλατε στο Μικροβιολογικό εργαστήριο πριν 3 ημέρες λόγω διαρροιών δείχνει ότι ο ασθενής έχει Cl. Difficile. Στον ασθενή έχει ξεκινήσει ήδη εμπειρική αντιμικροβιακή θεραπεία.

1. Πώς μεταδίδεται το Cl. Difficile;
2. Ποια μέτρα πρόληψης της μετάδοσης θα λάβετε;
3. Αρκεί η εφαρμογή του αντισηπτικού διαλύματος;
4. Ο ασθενής χρήζει απομόνωσης;
5. Αν δεν μπορείτε να τον απομονώσετε λόγω έλλειψης μονόκλινων, τι μέτρα θα λάβετε;
6. Αν ο ασθενής χρειαστεί να υποβληθεί σε κάποια εξέταση εντός του νοσοκομείου (πχ αξονική τομογραφία) θα ενημερώσετε το προσωπικό του τμήματος αυτού;
7. Πώς θα διαχειρισθείτε τον ιματισμό του;
8. Πώς θα διαχειρισθείτε τα νοσοκομειακά απόβλητα που προέρχονται από τον ασθενή;